Държавен вестник, бр. 62, 2009 г., стр. 58

С Т Р .  58
Д Ъ Р Ж А В Е Н   В Е С Т Н И К
Б Р О Й  62
(2) В случай че условията по ал. 1 не са нали-
це, доставчикът на платежни услуги отказва
изпълнението на платежното нареждане, като
се прилага чл. 61 от Закона за платежните услу-
ги и платежните системи.
Отказване изпълнението на платежни
операции
Чл. 11. Доставчикът на платежни услуги
може да откаже изпълнението на платежна
операция в случай на ограничения съгласно
действащото законодателство, приложимите
правила за изпълнение на съответната платеж-
на операция и договорените условия, при които
се води сметката.
Раздел II
Платежни операции с използване на
кредитен превод
Изпълнение на кредитен превод
Чл. 12. (1) Кредитният превод е платежна
операция, наредена от платеца чрез неговия
доставчик на платежни услуги, с цел средствата
да се предоставят на разположение на получа-
теля чрез неговия доставчик на платежни услу-
ги. Платецът и получателят могат да бъдат едно
и също лице.
(2) Когато доставчикът на платежни услуги
на получателя е банка, платецът предоставя
международен банков идентификационен код
на банката (BIC) и международен номер на
банковата сметка (IBAN) или друг уникален
идентификатор на сметката на получателя чрез
попълването им  в платежното нареждане.
(3) Когато доставчикът на платежни услу-
ги на получателя не е банка, платецът предос-
тавя уникален идентификатор на сметката на
получателя чрез попълването му  в платежно-
то нареждане.
(4) Платежното нареждане за кредитен пре-
вод се съставя от платеца, който носи отговор-
ност за настъпилите последици от неправилно-
то му съставяне.
Съдържание на платежното нареждане за
кредитен превод в левове
Чл. 13. (1) Платежното нареждане за креди-
тен превод в левове съдържа:
1. наименование на банката или друг достав-
чик на платежни услуги, до който нареждането
се отправя;
2. име (наименование) на наредителя;
3. международен номер на банкова сметка
(IBAN) или друг уникален идентификатор на
сметката на наредителя;
4. наименование на банката или друг достав-
чик на платежни услуги на получателя;
5. международен банков идентификационен
код (BIC) на банката на получателя;
6. име (наименование) на получателя;
7. международен номер на банкова сметка
(IBAN) или друг уникален идентификатор на
сметката на получателя;
8. сумата на платежната операция;
9. валута;
10. дата за изпълнение;
11. основание (информация за получателя);
12. начин за разпределение на таксите;
13. допълнителни пояснения;
14. дата на представяне на платежното на-
реждане;
15. подпис на наредителя.
 (2) Платежното нареждане за кредитен пре-
вод може да съдържа и други данни, включи-
телно такива, които са необходими за изпълне-
ние изискванията по други нормативни актове.
(3) За платежни нареждания, изпратени по
електронен път, се спазват изискванията на
Закона за електронния документ и електрон-
ния подпис.
Формуляри-образци
Чл. 14. Подуправителят, ръководещ управ-
ление “Банково” на БНБ, определя с указание,
публикувано на интернет страницата на БНБ,
примерни формуляри-образци на платежно
нареждане за кредитен превод и изискванията
за съставянето им, когато доставчикът на пла-
тежни услуги е банка и плащането е в левове.
Изпълнение на кредитен превод във валута,
различна от лева
Чл. 15. При изпълнение на кредитен превод
във валута, различна от лева, платежното на-
реждане може да съдържа данни, различни от
посочените в чл. 13, които се изискват съгласно
правилата на съответната платежна система.
Раздел III
Платежни операции с използване на
директен дебит
Изпълнение на  директен дебит в левове
Чл. 16. (1) При плащания чрез директен де-
бит в левове платецът предварително предоста-
вя своето съгласие пред доставчика на платеж-
ни услуги,  който води платежната му сметка, а
копие от съгласието се изпраща на получателя.
(2) Доставчикът на платежни услуги на полу-
чателя приема нареждането за директен дебит
по ал. 1 и го представя пред доставчика на пла-
тежни услуги на платеца, без да проверява осно-
ванието за използването на директния дебит.
(3) Преди изпълнение на нареждане за ди-
ректен дебит доставчикът на платежни услуги
на платеца проверява дали:
1. е налице предварително съгласие на пла-
теца за директен дебит;
2. по сметката на платеца съществува доста-
тъчна за изпълнението на нареждането за ди-
ректен дебит разполагаема наличност или раз-
решен кредит;
3. са удовлетворени условията за изпълне-
ние на нареждането за директен дебит, вклю-
чително са получени документите, изисквани
за неговото изпълнение, ако е договорено пред-
ставянето на такива.